२०६३ साल मङ्सिर ५ गते तत्कालीन सरकार र नेकपा (माओवादी) बीच विस्तृत शान्तिसम्झौतामा हस्ताक्षर भएको आज १० वर्ष पूरा भएको छ । संविधान जारी गरिएको एक वर्ष पूरा भएको छ तर यसको कार्यान्वयनका बारेमा थुप्रै विचारहरू आइरहेका छन् । संविधान घोषणा गर्ने राष्ट्रपति, प्रधानमन्त्री, सभामुख, मन्त्रीहरू, सांसदहरू, राजनीतिक दलका नेता–कार्यकर्ताहरू सबैले औपचारिक वा अनौपचारिक रूपमा बोल्दा, लेख्दा वा सभागोष्ठीमा आफ्ना विचारहरू प्रस्तुत गर्दा अबको चुनौती संविधान कार्यान्वयन नै हो भन्दै संविधान कार्यान्वयनमा सबै पक्ष लागिपर्नुपर्ने कुरामा जोड दिनेगरेका छन् ।
